CELEX: 62008CN0007
Language: et
Date: 2008-01-09 00:00:00
Title: Kohtuasi C-7/08: Eelotsusetaotlus, mille esitas Hoge Raad der Nederlanden 9. jaanuaril 2008 — Har Vaessen Douane Service B.V. versus Staatssecretaris van Financiën

12.4.2008   
            
            
               ET
            
            
               Euroopa Liidu Teataja
            
            
               C 92/11
            
         Eelotsusetaotlus, mille esitas Hoge Raad der Nederlanden 9. jaanuaril 2008 — Har Vaessen Douane Service B.V. versus Staatssecretaris van Financiën
   (Kohtuasi C-7/08)
   (2008/C 92/18)
   Kohtumenetluse keel: hollandi
   Eelotsusetaotluse esitanud kohus
   Hoge Raad der Nederlanden
   Põhikohtuasja pooled
   Har Vaessen Douane Service B.V. ja Staatssecretaris van Financiën
   Eelotsuse küsimused
   
               1.
            
            
               Kas 28. märtsi 1983. aasta määruse (EMÜ) nr 918/83 (1) artiklit 27 7. novembri 1991. aasta määrusega (EMÜ) nr 3357/91 (2) kehtestatud redaktsioonis tuleb tõlgendada nii, et selles artiklis sätestatud maksuvabastusele saab tugineda selliste kaupade saatmise puhul, mis küll eraldi võttes on väikese väärtusega, kuid mida saadetakse liitsaadetisena, mille hulka kuuluvate kaupade hindadest kujunev koguväärtus ületab artiklis 27 sätestatud piiri?
            
         
               2.
            
            
               Kas nimetatud määruse artikli 27 kohaldamisel tuleb lähtuda sellest, et mõistega „kolmandast riigist ühenduses asuvale kaubasaajale saatmine” on hõlmatud ka olukord, kus kaup asub enne saatmist kaubasaajale küll kolmandas riigis, kuid kaubasaaja lepingupartner asub ühenduses?
            
         
      (1)  Nõukogu 28. märtsi 1983. aasta määrus (EMÜ) nr 918/83, millega kehtestatakse ühenduse tollimaksuvabastuse süsteem (EÜT L 105, lk 1; ELT eriväljaanne 02/01, lk 419).
   
      (2)  EÜT L 318, lk 3; ELT eriväljaanne 02/04, lk 236.